《祁羡仲》
明代·梅守箕

羡仲，侠士。
能诎伸，好奇策。
少游豫章，乏食，即行乞市中。
客游小四海，不裹千里粮。
饥从列士食，渴饮阿谷浆。
遗俗若委蜕，翩翩乘风翔。
纵横狭路间，褐夫视侯王。
诎信惟蛰龙，蓬累我所当。
城中乞食已，长醉胡姬傍。

作者简介：梅守箕，字季豹，号文岳。七岁就塾，一目十行并下；九岁能文；十四补博士弟子；甫弱冠即以骚赋名家，数千言援笔立就。志追秦汉，睥睨一世，不屑屑经生制举业。王元美、茅鹿门诸先辈交相推服，坛坫风雅，惜年不永。著作极富。